b'\n_START_ARTICLE_\nSandhi\n_START_SECTION_\nOpis\n_START_PARAGRAPH_\nSandhi je splo\xc5\xa1ni termin za razli\xc4\x8dne foneti\xc4\x8dne procese, ki se zgodijo pri sestavljanju morfemov in besed. Lo\xc4\x8dimo notranji in zunanji sandhi, kjer notranji ozna\xc4\x8duje spremembe pri sestavljanju morfemov v besedo, zunanji pa prilagajanje glasov med razli\xc4\x8dnimi besedami. Odvisno od jezika se lahko glasovne spremembe zapi\xc5\xa1ejo, ali pa ostanejo samo na ravni izgovora._NEWLINE_Tonemski jeziki, kot je mandarin\xc5\xa1\xc4\x8dina, imajo tudi tonemski sandhi, pri katerem se po dolo\xc4\x8denih pravilih en tonemski naglas prilagodi drugemu._NEWLINE_Termin izhaja iz vjakarane (vy\xc4\x81kara\xe1\xb9\x87a - razstavljanje, analiza), sanskrtske slovni\xc4\x8dne tradicije. V sanskrtu obstaja mnogo prilagajanj glasov, ki se vsa tudi zapi\xc5\xa1ejo. Sanskrtski slovni\xc4\x8darji so vsa tak\xc5\xa1na prilagajanja sestavili zbirko pravil in jih poimenovali s terminom sandhi (sa\xe1\xb9\x83dhi - dobesedno\xc2\xa0\xc2\xbbskupaj-dr\xc5\xbeati\xc2\xab).'